88 GRESCHIK JENŐ 



Az irha alapállományát rostos kötőszövet alkotja, mely sok lympho- 

 cytát tartalmaz. 



Rugalmas rostok az egész irhában előfordulnak, ezek az irha alsó 

 határán mindig megtalálható vékony réteget képeznek. 



Az irhában sok a hajszáledény, melyek a törzsoldalon és a has- 

 bőrében az alfelnyílás előtt különösen tömegesen találhatók. Ez, úgy lát- 

 szik, a zsírképződéssel kapcsolatos. 



Zsírszövet gyakori. 



A sima tollizmok itt is rugalmas rostokból álló ínhüvelyek segé- 

 lyével tapadnak a tolltüszőkhöz. 



Az irha leghatalmasabb a fejbúbon és az alfelnyílás előtt a hason, 

 leggyengébb a farcsíkon, a nyakoldalon és a combon. 



Laza, hálózatos kötőszövet, mely zsírlerakodásra alkalmas, az irhá- 

 ban a következő helyeken nagyobb kiterjedésű : a fejbúbon, a hát köze- 

 pén, az állon, a mellen. Egyáltalában hiányzik az irhából : a nyakolda- 

 lon, a combon; alig van a farcsíkon. 



Pigmentsejteket e faj felső irharétegében keveset találtam. 



Idegvégződések, HERBST-féle testecskék alakjában a fejbúbon, az 

 állon és a mellen voltak láthatók. 



Nyirokcsomók különböző helyeken fordulnak elő. Különösen nagy 

 csomókat a fejbúbon és az alfelnyílás előtt a has bőrében találtam. 



A bőr alatti kötőszövet csaknem mindenütt tartalmaz laza, hálózatos 

 kötőszövetet és zsír felvételre igen alkalmas. 



A bőr alatti kötőszövetben harántcsíkolt izomzat van, mely speciá- 

 lisan differenciálódott bőrizmokhoz tartozik. 



A házi veréb bőre főleg csak abban különbözik a meggyvágóétól, 

 hogy az irha finomabb kötőszöveti rostokat tartalmaz, ezenkívül sima toll- 

 izmai gyengébbek. 



Budapest, 1915 októberében. 



